**Antonio Pizzuto** nado en Palermo o 14 de maio de 1893 e finado en Roma o 23 de novembro de 1976, foi un escritor italiano.

Traxectoria
-----------

Naceu nunha familia rica, fillo do avogado Giovanni Pizzuto e de Maria, poeta. Estudou na escola Vittorino da Feltre e no instituto Vittorio Emanuele II, onde coñeceu a Salvatore Spinelli. Logo de licenciarse en xurisprudencia en 1915 e en filosofía en 1922 na Universidade de Palermo, fixo carreira na administración pública, comezando na Scuola di Polizia Scientifica, subinspector de Trento, inspector en Bolzano e Arezzo, e finalmente vicepresidente da Comisión internacional de policía criminal (Interpol) con sede a Viena e despacho en Francia, Inglaterra e Alemaña. Xubilouse en 1950, pasando a residir en Roma.

Tradutor do grego e latín, Pizzuto foi tamén un gran coñecedor do inglés, francés e alemán, da que traduciu unha obra de Immanuel Kant.

Escribiu numerosas novelas, comezando en 1912 co relato *Rosalia*. En 1938, co pseudónimo de *Heis*, publicou a súa primeira novela autobiográfica, *Sul ponte di Avignone*. Trala súa xubilación comezou a súa época máis frutífera coa serie *Memorie di un questore* e as colaboracións co periódico *Polizia Moderna*, para o que escribe relatos, e coa revista filosófica *Sophia*, onde publica recensións e traducións. En 1959 publica *Signorina Rosina* grazas ao apoio de Romano Bilenchi e Mario Luzi. Os seus escritos, inicialmente de carácter en certa medida autobiográficos, adoitan ter citas cultas e novidades léxicas, liberándose progresivamente das normas temporais, sintácticas e gramaticais que caracterizan a documentación histórica.

No ano 2007 estreouse o filme de Nosrat Panahi Nejad *Antonio Pizzuto 1993-1976*.

Algunhas das súas obras foron traducidas ao francés.

Obras principais
----------------

* *Sul ponte di Avignone* (1938)
* *Signorina Rosina* (1956, 1959)
* *Si riparano bambole* (1960)
* *Ravenna* (1962)
* *Il triciclo* (1962)
* *Paginette* (1964)
* *Sinfonia* (1966)
* *Natalizia* (1966)
* *La bicicletta* (1966)
* *Vezzolanica* (1967)
* *Nuove paginette* (1967)
* *Testamento* (1969)
* *Pagelle I* (1973)
* *Pagelle II* (1975)
* *Giunte e virgole* (1975)
* *Ultime e penultime* (póstuma, 1978)
* *Giunte e virgole* (póstuma, 1996, obra completa)
* *Rapin e Rapier* (póstuma, 1998)
* *Così* (póstuma, 1998)
* *Spegnere le caldaie* (póstuma, 1999)
* *Narrare* (póstuma, 1999)
* *Sinfonia 1923* (póstuma, 2005)
* *Giunte e Caldaie* (póstuma, 2008)
* *Sinfonia (1927)* (póstuma, 2010)

Notas
-----

1. ↑  Immanuel Kant, *Fondamenti della metafisica dei costumi*, (tradución, introdución e notas de Antonio Pizzuto), Edizioni Remo Sandron, Palermo, 1942 *(en italiano)*.

Véxase tamén
------------

### Bibliografía

* Madeleine Santschi (1986): *Portrait d'Antonio Pizzuto*, Lausanne: Age d'homme. OCLC 17654211
* Ruggero Jacobbi (1971): *Antonio Pizzuto*, Firenze: La Nuova Italia. OCLC 63480035

|  |  |
| --- | --- |
| Control de autoridades | 
* Wd: Q2857407
* WorldCat
* VIAF: 27133767
* BNF: 123097153
* CiNii: DA14135427
* DBI: ID
* FAST: 52913
* GEC: 0051242
* GND: 119046628
* ICCU: CFIV062443
* ISNI: 0000 0001 2125 2862
* LCCN: n80040581
* NLA: 35874756
* NTA: 070948275
* OL: OL45976A
* PTBNP: 1717501
* SELIBR: 291042
* SUDOC: 031981186
* Treccani: antonio-pizzuto

 |